Panorāma (raidījums)
Šis raksts ir par televīzijas raidījumu. Par citām jēdziena Panorāma nozīmēm skatīt nozīmju atdalīšanas lapu. "Panorāma" ir galvenais informatīvais ziņu raidījums Latvijas Televīzijas pirmajā kanālā. Šis ir vecākais informatīvais ziņu raidījums Latvijā un tiek translēts kopš 1958. gada. Šis raidījums tiek raidīts katru vakaru plkst. 20.00. Raidījumu veido Latvijas Televīzijas Ziņu dienests. Raidījumā tiek atspoguļotas Latvijas un pasaules aktualitātes. "Panorāma" vadītāji (moderatori) ir Ilze Dobele, Laura Vonda, Jānis Geste un Anda Boša. 2021. gada 30. augustā "Panorāma" līdz ar LTV Ziņu dienesta veidotajiem raidījumiem pārcēlās uz pārveidotu jaunu studiju, kuras telpā agrāk bija LTV7 ziņu dienesta studija un daži LTV Ziņu dienesta raidījumi.